பலிபீடங்களில் மரணிக்கும் நியாயங்கள் !

பலிபீடங்களில் மரணிக்கும் நியாயங்கள் ! மெய்யன் நடராஜ், டோஹா கட்டார் நாங்கள் உழுதவயலில் ! எங்களுக்காக உண்ண ! பசுமையாய் ஏதுமில்லை . ! எல்லாம் நீங்கள் ! எடுத்தது போக ! வைக்கோலும் தவிடும்தான். ! விளைந்த தென்னையில் ! இளநீரும் ,தேங்காயும் ! இன்னோரன்னவைகளும் ! நீங்கள் எடுத்ததுபோக ! கழிவுகலாய்ப்போன ! பிண்ணாக்கும் சக்கைகளும் ! மட்டுமே எங்கள் உணவாய் ! மாடாய் உழைக்கிறோம் என ! நீங்கள் சொல்லிக்கொண்டபோதும் ! உங்களுக்காய் உழைத்த ! எங்களுக்கும் வேதனைகள் ! உங்களிலும் அதிகம். ! வாயில் நுரை தள்ள ! வண்டி இழுத்தும் ! வாய் ருசிக்க உண்ணாமல் ! வரண்டுபோயிருக்கும் ! எங்கள் கழிவிலும் ! வாழ்ந்துகொண்டிருக்கும் ! நீங்கள், ! ஒரு நாள் எங்களையே ! கழிவாக்கி விடுகின்றீர்கள். ! எங்களுக்கும் கூட கொடுக்காமல் ! உங்களுக்காக பால் கொடுத்த ! எங்கள் அன்னையரின் ! மடிசுரப்பை மறந்துபோகும் ! நன்றி கெட்டவர்கள் அல்லவா நீங்கள். ! நீங்கள் கைவிட்ட பின்னாலும் ! தெய்வம் எங்களை ! கைவிடாது என்றுதான் ! பிரார்த்தித்தோம் . ! வாழ்தலுக்கான ! எங்கள் பிரார்த்தனைகளையும் ! மரணத்துக்கான ! அவர்கள் பிரார்த்தனைகளையும் ! ஒரே நேரத்தில் கேட்கும் இறைவன் ! கசாப்புக் கடைக்கே ! முன்னுரிமை வழங்கும்போது, ! பலிபீடங்களில் மரணிப்பது ! நாங்கள் மட்டுமல்ல ! மாடுகள் எங்களது நியாயங்களும்தான்!